Orereta Rugby Taldea

Orereta Rugby Taldea Errenteriako (Gipuzkoa) errugbi kluba izan zen. Taldea 1985an sortu zen. Euskalerriko Rugby Eskola Independientearen taldeetako bat izan zen. Helduen taldeaz aparte, azpiko kategorietako taldeak ere izan zituen.


 Sorrera 
80. hamarkadan, Jesús Erro EREIaren sortzaileak Gipuzkoako herri ezberdinetan taldeak sortzeko lanari ekin zion. 1980ko irailaren 17an, udalari zuzendutako idatzi baten bitartez, eskolaren aktibitateak Errenterian garatzeko diru-laguntza bat eskatu zuen. Hau abiapuntu izanik, taldea 1985aren hasieran egi bihurtu zen. Taldearen kudeaketaz Errok bera eta Ignacio "Txano" Gartzia arduratu ziren.

 Ibilbidea 
Orereta Rugby Taldea eta Errenteriako udalaren arteko erlazioa zaila izan zen beti, bereziki Miguel Buen alkatearekin. Horrek bere entrenamenduak eta norgehiagokak jokatzeko zailtasun asko eragin zizkion taldeari. Bere historian zehar, Pontika, Erdialdeko Patxiku zelaia edo Fanderiako gaur egungo "Bakearen parkea" izan zituen joko-zelai, besteak beste. 


Hala ere, Errugbi independientearen talderik aktiboenetakoa izan zen, Lasarteko Beltzekin batera, hainbat topaketa, lehiaketa eta nazioarteko biretan parte-hartuzEREIren taldeen birari aipamena egunkari batean https://commons.wikimedia.org/wiki/File:Gira_EREI_Escocia.jpg. Aurre egin zituzten aurkarien artean, Iparraldeko Uztaritze, Frantziako US Tyrosse edo Alemaniako BSC Offenbach 99 taldeak aipatu daitezke.
Urteak aurrera joan hala, hasierako gogoak baretzen joan ziren eta, 90. hamarkadaren amaieran, taldea osatzeko ahalmena galdu zuten. Dena den, errugbia praktikatzen jarraitu nahi zuten jokalari taldetxo bat mantendu zen. Orduan, EREI eta Jesus Erroren filosofiatik aldenduz, errugbi federatiboarekin bat egin eta Donostiako Atletikoren senior mailako bigarren eta kadete mailako taldeekin bat egin zuten. 
Lehen taldea bereizirik, Orereta ikastolak lagunduta, gaztetxo taldeak ere izan zituen.

 Berpiztea 
2021ean, taldeari buruzko historia azaltzeko eta Oarsoaldean errugbiarekiko zaletasuna sustatzeko Oarsoaldeako Errugbizaleak egitasmoa sortu zen. Martxan jarritako ekimenen artean, Fanderiako udal kirol instalakuntzetan errugbi ikastaroak eskeintzen hasi ziren. Hasieran helduak izan baziren proiektura gerturatu zirenak, haurrena izan zen egonkortu zen taldea.
2022/23 denboraldiaren amaieran, talde berriaren sorrera ofizializatu zuten "ORT 1985 Orereta Rugby Kluba" izen ofizialarekin. Hurrengo denboralditik aurrera, Oarsoaldeko Rugbyzaleak errugbiaren praktikaren sustapen lanak talde berriari utzi zizkion.
2024ko ekainean, Errenteriako I Rugby Astea antolatu zuten.
2024/25 denboraldian, Beraungo Mikel Odriozola estadioa beraien egoitza bilakatu zuten eta Txingudi Errugbi Taldearekin Gipuzkoako eskola mailetan (14 urtetik beherako guztiak) "Txingudi/Orereta" izenarekin jokatzea adostu zuten.

 Argitalpenak 
90. hamarkadaren amaieran eta 2000.aren hasieran, Belarmotz fanzinea argitaratu zen. Taldearen eta eskolaren aktibitateez gain, nazioarteko rugbyari buruzko emaitzak eta albisteak ere azaltzen ziren. 

 Erreferentziak 

 Kanpo estekak 

Kategoria:Gipuzkoako errugbi taldeak
Kategoria:Errenteriako kirola